花色素苷係產生地區獨特紅葉景象嘅關鍵。喺溫帶氣候嘅地區，花色素苷喺10%嘅樹種當中都可以搵到，而喺某啲地區－最出名嘅例子係美國東北嘅紐英倫地區－有成70%嘅樹種都會產生花色素苷。喺秋天嘅森林裏面，呢種色素會令楓樹、橡樹同柿樹屬等嘅多種樹木呈現出鮮艷嘅色水，而當呢啲樹當中嘅花色素苷同類胡蘿蔔素結合埋一齊嘅時候，就會出現賞紅葉嘅人最鍾意睇嘅火紅色樹葉，令到漫山遍野成一片好似燃燒緊噉嘅鮮艷紅色。